6/20/22, 1 1:22 AM Laki tasa-arvovaltuutetusta 1328/2014 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2014/20141328 1/2Finlex ®
Finlex › Lainsäädäntö › Ajantasainen lainsäädäntö › Vuosi 2014 › 30.12.2014/1328
Seurattu SDK 461/2022 saakka.
30.12.2014/1328
Laki tasa-arvovaltuutetusta
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 §
Tasa-arvovaltuutettu
Naisten ja miesten välisestä tasa-arvosta annetussa laissa (609/1986) , jäljempänä tasa-arvolaki , säädettyjä
tehtäviä varten on oikeusministeriön yhteydessä tasa-arvovaltuutettu. T asa-arvovaltuutetun nimittää
valtioneuvosto enintään viideksi vuodeksi kerrallaan.
Tasa-arvovaltuutettu on toiminnassaan itsenäinen ja riippumaton.
Tasa-arvovaltuutetun kelpoisuusvaatimuksena on muu oikeustieteen ylempi korkeakoulututkinto kuin
kansainvälisen ja vertailevan oikeustieteen maisterin tutkinto, perehtyneisyys viran tehtäväalaan ja
käytännössä osoitettu johtamistaito.
2 §
Tasa-arvovaltuutetun tehtävät
Tasa-arvovaltuutetun tehtävänä on:
1) valvoa tasa-arvolain sekä ensisijaisesti syrjinnän kiellon ja syrjivän ilmoittelun kiellon noudattamista;
2) aloittein, neuvoin ja ohjein edistää tasa-arvolain tarkoituksen toteuttamista;
3) antaa tietoja tasa-arvolainsäädännöstä ja sen soveltamiskäytännöstä;
4) seurata tasa-arvon toteutumista yhteiskuntaelämän eri aloilla; (11.11.2016/916)
5) ryhtyä toimenpiteisiin sovinnon aikaansaamiseksi tasa-arvolaissa tarkoitettua syrjintää koskevassa
asiassa. (11.11.2016/916)
3 §
Avustaminen
Tasa-arvovaltuutettu voi avustaa syrjinnän kohteeksi joutunutta tämän oikeuksien turvaamisessa sekä
tarvittaessa avustaa tätä oikeudenkäynnissä, joka koskee hyvityksen tai korvauksen suorittamista, jos hän
katsoo, että asialla on lain soveltamisen kannalta huomattava merkitys.
Tasa-arvovaltuutettu voi määrätä alaisensa virkamiehen avustamaan syrjinnän kohteeksi joutunutta.
Jos tasa-arvovaltuutetun tai hänen määräämänsä virkamiehen avustaman henkilön vastapuoli häviää asian
oikeudenkäynnissä, hänet on velvoitettava korvaamaan valtiolle avustamisesta aiheutuneet kohtuulliset
kustannukset samojen perusteiden mukaan kuin oikeudenkäyntikulujen korvaamisesta asianosaisten kesken
säädetään.
4 §
Tasa-arvovaltuutetun toimisto
6/20/22, 1 1:22 AM Laki tasa-arvovaltuutetusta 1328/2014 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2014/20141328 2/2Tasa-arvovaltuutetulla on toimisto, jossa on tarpeellinen määrä valtuutetun tehtäväalaan perehtyneitä
esittelijöitä ja muuta henkilöstöä.
Tasa-arvovaltuutettu nimittää toimiston virkamiehet.
Tasa-arvovaltuutettu hyväksyy toimistolle työjärjestyksen.
5 §
Tasa-arvovaltuutetun kertomukset
Tasa-arvovaltuutettu antaa vuosittain valtioneuvostolle kertomuksen toiminnastaan.
Tasa-arvovaltuutettu antaa lisäksi eduskunnalle kerran neljässä vuodessa kertomuksen tasa-arvon
toteutumisesta. T asa-arvovaltuutettu voi antaa kertomuksen yhdessä yhdenvertaisuusvaltuutetun kanssa.
6 §
Voimaantulo
Tämän lain voimaantulosta säädetään erikseen lailla.
Tämä laki on voimassa L:n 1347/2014  mukaisesti 1.1.2015 alkaen.
HE 19/2014 , HE 1 11/2014 , TyVM 1 1/2014, EV 223/2014
Muutossäädösten voimaantulo ja soveltaminen:
11.11.2016/916:
Tämä laki tulee voimaan 15 päivänä marraskuuta 2016.
HE 98/2016 , TyVM 4/2016, EV 1 12/2016
Finlex  › Lainsäädäntö  › Ajantasainen lainsäädäntö  › Vuosi 2014  › 30.12.2014/1328
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
 Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.